लावी मेला

लावी मेला (Lavi Fair), जिसका औपचारिक नाम अंतर्राष्ट्रीय लावी मेला (International Lavi Fair) है, भारत के हिमाचल प्रदेश राज्य के शिमला ज़िले के रामपुर बुशहर नगर में मनाया जाने वाला एक व्यापारिक मेला है। यह कार्तिक (नवम्बर) के महीने में मनाया जाता है और हिमाचल के सबसे प्रसिद्ध व महत्वपूर्ण मेलों में से एक है। यह हिमाचल की भूतपूर्व बुशहर रियासत और तिब्बत के बीच आज से लगभग 300 वर्ष (1679-1684) काल में हुई एक व्यापारिक संधि की स्मृति में मनाया जाता है। यहाँ विश्वभर से पर्यटक आते हैं।"Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452"Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448

 नामार्थ 
"लावी" शब्द "लोई" शब्द से आया है जिसका अर्थ एक पतली रज़ाई या ऊन का कम्बल है। इसका अर्थ भेड़ से ऊन उतारना भी होता है। समझा जाता है कि इसमें भारत-तिब्बत व्यापार में ऊन की वस्तुओं में लेन-देन की स्मृति है।

 इन्हें भी देखें 
 बुशहर, भारत
 रामपुर बुशहर
 तिब्बत

 सन्दर्भ 

श्रेणी:हिमाचल प्रदेश की संस्कृति
श्रेणी:हिमाचल प्रदेश का इतिहास
श्रेणी:भारत में व्यापार मेले
श्रेणी:शिमला ज़िला